Margot Robbie onherkenbaar as Tonya Harding
JY LEES NOU Margot Robbie onherkenbaar as Tonya Harding
'n Driedubbele-draaisprong, ysskaatsrekord en al die tegniek in die wêreld, help niks as dit oorskadu word deur een van die mees sensasionele skandale van alle tye nie. 'I, TONYA' is 'n fliek wat gebaseer is op die ware verhaal agter hierdie gebeure en sal jou op die punt van jou stoel hou... van begin tot einde.
Die voormalige ysskaatskampioen, Tonya Harding (Margot Robbie), was sterk op pad om een van die wêreld se grootste sportlegendes te word. Sy is die eerste vroulike solo-deelnemer wat die VSA Ysskaatskampioenskappe in 1991 gewen het met 'n gradering van 6.0 vir tegniek. In dieselfde jaar, is sy ook die eerste vrou om 'n driedubbele-draaisprong by die Wêreldkampioenskappe te voltooi, waarna sy tweede in die kompetisie geëinding het. Dit is egter nie waarvoor sy onthou word nie, maar eerder vir haar betrokkenheid in 'n mislukte aanval op haar grootste teenstaander, Nancy Kerrigan (Caitlin Carver), deur haar eksman (Sebastian Stan) en lyfwag (Paul Walter Hauser) wat haar loopbaandrome verpletter het.
Links: Margot Robbie op die stel van I, TONTA. Regs: Tonya Harding
Links: Margot Robbie in I, TONYA. Regs: Tonya Harding
Die fliek spog verder ook met 'n uitstekende rolverdeling en het reeds baie lof ontvang vir uitstekende vertolkings deur die hoofrolspelers. Margot Robbie, wat bekend is vir flieks soos About Time, The Wolf of Wall Street, Focus, The Legend of Tarzan en Suicide Squad, word geprys vir haar vertoling van die rol van Tonya Harding in hierdie aangrypende verhaal. Sy het 'n groot transformasie ondergaan en lyk byna onherkenbaar in die fliek. Sebastian Stan speel die rol van Tonya eksman, Jeff Gillooly. Hierdie aantreklike akteur, van New York, was al in verskeie televisiereekse, soos Law and Order en Gossip Girl, te sien en het ook rolle gehad in die Captain America-fliekreeks, Riki and the Flash, The Martian en vele meer.